CELEX: 62009TN0255
Language: sk
Date: 2009-06-30 00:00:00
Title: Vec T-255/09: Žaloba podaná 30. júna 2009 — Caixa Geral de Depósitos/ÚHVT — Caixa d’Estalvis i Pensions de Barcelona ( la Caixa )

15.8.2009   
            
            
               SK
            
            
               Úradný vestník Európskej únie
            
            
               C 193/32
            
         Žaloba podaná 30. júna 2009 — Caixa Geral de Depósitos/ÚHVT — Caixa d’Estalvis i Pensions de Barcelona („la Caixa“)
   (Vec T-255/09)
   2009/C 193/51
   Jazyk žaloby: španielčina
   
      Účastníci konania
   
   
      Žalobkyňa: Caixa Geral de Depósitos, SA (Lisabon, Portugalsko) (v zastúpení: F. de la Rosa a M. Lobato García-Miján, abogados)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Caixa d’Estalvis i Pensions de Barcelona (Barcelona, Španielsko)
   
      Návrhy žalobkyne
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu z 24. marca 2009 na základe článku 8 ods. 1 nariadenia o ochrannej známke Spoločenstva,
            
         
               —
            
            
               subsidiárne zrušiť uvedené rozhodnutie druhého odvolacieho senátu Úradu pre harmonizáciu vnútorného trhu z 24. marca 2009 na základe článku 7 ods. 1 písm. b) nariadenia o ochrannej známke Spoločenstva,
            
         
               —
            
            
               zaviazať ÚHVT a prípadne vedľajšieho účastníka konania na náhradu trov tohto konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: CAIXA D’ESTALVIS I PENSIONS DE BARCELONA.
   
      Prihlasovaná ochranná známka Spoločenstva: obrazová ochranná známka obsahujúca slovný prvok „la Caixa“ (prihláška č. 4 685 145) pre výrobky a služby tried 9, 16, 36, 38 a 45.
   
      Majiteľ ochrannej známky alebo označenia, ktoré je základom námietky: CAIXA GERAL DE DEPÓSITOS S.A.
   
      Ochranná známka alebo označenie, ktoré je základom námietky: viaceré portugalské slovné ochranné známky obsahujúce predponu „caixa“ (č. 357 311, 261 198, 268 466, 302 708, 303 290, 325 155, 325 156, 325 224, 330 542 a 342 311) pre výrobky a služby tried 9, 16 a 36 a portugalská obrazová ochranná známka (č. 357 310), ktorá obsahuje výraz „caixa“, pre výrobky a služby tried 9, 16 a 36.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: vyhovenie odvolaniu a zrušenie napadnutého rozhodnutia.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009 o ochrannej známke Spoločenstva a subsidiárne článku 7 ods. 1 písm. b) toho istého nariadenia.